text: Politiet: Få så de vinterdæk sat på!
  23 november 2015 kl. 07.41
  Selvom weekendens vintervejr ikke medførte alvorlige ulykker, var mange bilister i problemer, da de stadig kører rundt på sommerdæk. 
  Skøjte-lister! Det kalder politiet i et tweet de bilister, som endnu ikke har fået skiftet fra sommer- til vinterdæk og alligevel kører ud, når det sner, som tilfældet var søndag.
  Få så de vinterdæk sat på! Det er den bramfri opfordring fra Syd- og Sønderjyllands Politi:
  Nu bliver der så nogle dage til at få vinterdæk...vi gentager lige: vinterdæk..på køretøjerne. Ingen skøjte-lister på vejene. Tak #politidk
  TV SYD har mandag talt med flere dækcentre, der melder om rygende travlhed og lang ventetid på dækskift, hvis du ikke i forvejen har en tid.
  Trafikken kører glidende i det sydøstjyske. Måske lidt for glidende for dem som ikke har skiftet til vinterdæk. Kør forsigtigt. #politidk
  
  